CELEX: E2010J0002
Language: et
Date: 2010-12-10 00:00:00
Title: Otsus, 10. detsember 2010 , kohtuasjas E-2/10 – Þór Kolbeinsson vs. Islandi riik (Töötajate tervis ja ohutus – direktiivid 89/391/EMÜ ja 92/57/EMÜ – EMP lepingu artikkel 3 – tööandjate ja töövõtjate vastutus tööõnnetuste korral – riigi vastutus)

12.5.2011   
            
            
               ET
            
            
               Euroopa Liidu Teataja
            
            
               C 141/11
            
         OTSUS,
   10. detsember 2010,
   kohtuasjas E-2/10
   Þór Kolbeinsson vs. Islandi riik
   (Töötajate tervis ja ohutus – direktiivid 89/391/EMÜ ja 92/57/EMÜ – EMP lepingu artikkel 3 – tööandjate ja töövõtjate vastutus tööõnnetuste korral – riigi vastutus)
   2011/C 141/11
   Kohtuasjas E-2/10, Þór Kolbeinsson vs. Islandi riik, on Reykjaviki ringkonnakohus (Héraðsdómur Reykjavíkur, Island) esitanud kohtule järelevalveameti ja kohtu asutamise kohta sõlmitud EFTA riikide lepingu artikli 34 alusel TAOTLUSE seoses nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) ja nõukogu 24. juuni 1992. aasta direktiivi 92/57/EMÜ (tööohutuse ja -tervishoiu miinimumnõuete rakendamise kohta ajutistel või liikuvatel ehitustööplatsidel (kaheksas üksikdirektiiv direktiivi 89/391/EMÜ artikli 16 lõike 1 tähenduses)) tõlgendamisega. Kohus koosseisus esimees Carl Baudenbacher, ettekandev kohtunik Henrik Bull ja kohtunik Thorgeir Örlygsson tegi 10. detsembril 2010 otsuse, mille resolutiivosa on järgmine:
   
               1.
            
            
               Välja arvatud erandjuhtudel, ei ole nõukogu 12. juuni 1989. aasta direktiiviga 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) ja nõukogu 24. juuni 1992. aasta direktiiviga 92/57/EMÜ (tööohutuse ja -tervishoiu miinimumnõuete rakendamise kohta ajutistel või liikuvatel ehitustööplatsidel (kaheksas üksikdirektiiv direktiivi 89/391/EMÜ artikli 16 lõike 1 tähenduses)), kui direktiive tõlgendatakse EMP lepingu artikli 3 kontekstis, kooskõlas pidada töötajat lepinguvälist kahju reguleeriva riikliku õiguse alusel vastutavaks kogu või suurema osa kahju eest, mis tuleneb töötaja oma hooletuse tõttu juhtunud tööõnnetusest, juhul kui on tehtud kindlaks, et tööandja on jätnud omal algatusel täitmata tööohutust ja töötingimusi käsitlevad eeskirjad.
               Erandjuhud on olukorrad, kus töövõtja on põhjustanud õnnetuse tahtlikult või raskest hooletusest tulenevalt, ent isegi sellistel juhtudel ei peeta hüvitamisest täielikku keeldumist proportsionaalseks ega direktiividega kokkusobivaks. Erandiks on ekstreemsed juhud, mille puhul töövõtjal on õnnetuse tekkimises oluliselt suurem süü kui tööandjal.
            
         
               2.
            
            
               EMP riiki võib pidada vastutavaks EMP lepingu artikli 3 kontekstis tõlgendatavates direktiivides 89/391/EMÜ ja 92/57/EMÜ sisalduva hooletuse põhimõtte rikkumise eest, eeldusel et rikkumine on piisavalt tõsine. Riiklik kohus otsustab, kas menetletava juhtumi puhul on kõnealune tingimus täidetud, tuginedes riiklikule kohtupraktikale, mis käsitleb riigi vastutust EMP õiguse rikkumise korral.